Diari Oficial de la Generalitat Valenciana


Sumari del DOGV 3218, del 06-04-1998 (1998/2584)

ORDRE de 30 de març de 1998, de la Conselleria d'Agricultura, Pesca i Alimentació, per la qual es publiquen les línies pressupostàries i els imports globals màxims que financen, per a 1998, determinades subvencions gestionades per la Direcció General de Desenvolupament Rural i Producció Agrària, amb bases reguladores en vigor, i es modifiquen aspectes d'algunes ordres.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3218

Data del DOGV
:   06-04-1998

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1998/2584


Data del document
:   30-03-1998

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

ORDRE de 30 de març de 1998, de la Conselleria d'Agricultura, Pesca i Alimentació, per la qual es publiquen les línies pressupostàries i els imports globals màxims que financen, per a 1998, determinades subvencions gestionades per la Direcció General de Desenvolupament Rural i Producció Agrària, amb bases reguladores en vigor, i es modifiquen aspectes d'algunes ordres. [1998/A2584]
  
En l'article 47.11 del Text Refós de la Llei d'Hisenda Pública de la Generalitat Valenciana, aprovat pel Decret Legislatiu de 26 de juny de 1991, del Consell, s'exigeix que, en les bases reguladores de la concessió de subvencions, s'indique la línia o les línies de subvencions que les financen i l'import global màxim que s'hi destina. Aquests punts depenen de la llei anual de pressupostos, en aquests moments la Llei de la Generalitat Valenciana 15/1997, de 29 de desembre, de Pressupostos per a l'exercici 1998.
  
Per això, vista la proposta del director general de Desenvolupament Rural i Producció Agrària, fent ús de les funcions que tinc atribuïdes,
  
ORDENE
  
Article 1
  
Les subvencions regulades en les disposicions de la Conselleria d'Agricultura, Pesca i Alimentació indicades en aquest article i gestionades per la Direcció General de Desenvolupament Rural i Producció Agrària es concediran en l'exercici 1998 a càrrec de les línies de subvenció i pels imports globals màxims que s'assenyalen, d'acord amb la Llei de la Generalitat Valenciana 15/97, de 29 de desembre, de Pressupostos per a 1998.
  
S'indica, així mateix, la data límit per a la presentació de sol·licituds d'ajuda quan modifica el termini indicat en la base reguladora corresponent.
  
Programa 714.20, Ordenament i Millora de les Produccions Agràries
  
Línia 401/000/98
  
- Ordre de 13 d'abril de 1992, de la Conselleria d'Agricultura i Pesca, per la qual es regula la concessió d'ajudes a l'organització de cursos, congressos i cicles de conferències d'interés general per al sector agrari de la Comunitat Valenciana (DOGV núm. 1.784, de 18.05.92).
  
Import global màxim: 79.524.082 PTA.
  
Data límit de presentació de sol·licituds: 30 de setembre de 1998.
  
- Ordre de 25 de novembre de 1978, sobre la concessió d'auxilis a mitjans de producció i noves tecnologies en conreus herbacis, i Ordre de 31 de març de 1979, sobre concessió d'auxilis a mitjans de producció i noves tècniques en conreus llenyosos (BOE núm. 286, de 30.11.78, i núm. 99, de 25.07.79).
  
Import global màxim: 14.605.264 PTA.
  
Data límit de presentació de sol·licituds: 30 de setembre de 1998.
  
Línia 402/000/98
  
- Ordre de 26 de març de 1991, de la Conselleria d'Agricultura i Pesca, per la qual es regula la concessió d'ajudes als agricultors per al foment de la utilització de compost (DOGV núm. 1.524, de 18 de març de 1991).
  
Import global màxim: 55.528.982 PTA.
  
Data límit de presentació de sol·licituds: 31 de maig de 1998.
  
Línia 403/000/98
  
- Ordre de 26 d'abril de 1996, de la Conselleria d'Agricultura i Medi Ambient, per la qual es regulen les subvencions a la subscripció d'assegurances agràries previstes en els plans d'assegurances agràries combinades (DOGV núm. 2.747, de 14 de maig de 1996).
  
Els crèdits destinats a finançar aquesta línia d'ajudes tindran el caràcter previst en l'article 16 de la Llei 15/1995, de 29 de desembre, de Pressupostos de la Generalitat Valenciana per a l'exercici 1998.
  
- Ordre de 30 d'abril de 1992, de la Conselleria d'Agricultura i Pesca, per la qual es regulen les subvencions a la subscripció d'assegurances en el conreu de l'arròs (DOGV núm. 1.795, de 2 de juny de 1992).
  
Import global màxim: 46.432.644 PTA.
  
- Ordre de 29 de febrer de 1996, de la Conselleria d'Agricultura i Medi Ambient, per la qual es concedeixen subvencions a la subscripció d'assegurances en l'activitat apícola (DOGV núm. 2.706, d'11 de març de 1996).
  
Import global màxim: 4.000.000 PTA.
  
Línia 404/000/98
  
- Ordre d'11 de maig de 1990, de la Conselleria d'Agricultura i Pesca, per la qual es regula la concessió del títol d'Agrupació de Defensa Sanitària al territori de la Comunitat Valenciana (DOGV núm. 1.317, de 4 de juny de 1990), modificada per l'Ordre de 23 d'abril de 1996, per la qual es regulen determinats aspectes de les subvencions a les agrupacions de defensa sanitària (DOGV núm. 2.784, de 15 de maig de 1996).
  
Import global màxim: 54.847.472 PTA.
  
Data límit de presentació: 30 de abril de 1998.
  
Línia 405/000/98
  
- Ordre de 8 de juny de 1987, de la Conselleria d'Agricultura i Pesca, per la qual es regula la concessió d'ajudes als ramaders que realitzen programes específics de millores zootècniques i sanitàries (DOGV núm. 612, de 22 de juny de 1987).
  
Import global màxim: 6.695.000 PTA.
  
Data límit de presentació de sol·licituds: 30 d'abril de 1998.
  
Línia 406/000/98
  
- Ordre de 28 de març de 1996, de la Conselleria d'Agricultura, Pesca i Alimentació, per la qual s'estableix una ajuda compensatòria de rendes a les explotacions apícoles de la Comunitat Valenciana (DOGV núm. 2.726, d'11 d'abril de 1996).
  
Import global màxim: 754.148.467 PTA.
  
Data límit de presentació: 30 d'abril de 1998.
  
Línia 407/000/98
  
- Ordre de 10 de març de 1997, de la Conselleria d'Agricultura, Pesca i Alimentació, per la qual s'estableixen ajudes a les associacions de protecció i defensa dels animals, apartat a) de l'article 2 (DOGV núm. 2.963, de 3 d'abril de 1997).
  
Import global màxim: 9.793.000 PTA.
  
Data límit de presentació: 30 d'abril de 1998.
  
Línia 408/000/98
  
- Reial Decret 1.213/1997, de 18 de juliol, pel qual es regula el control de rendiments lleters per a l'avaluació genètica de les femelles de les espècies bovina, ovina i cabruna de raça pura per a reproducció (BOE de 8 d'agost de 1997).
  
Import global màxim: 1.400.000 PTA.
  
Data límit de presentació de sol·licituds: 1 de desembre de 1998.
  
Línia 410/000/98
  
- Ordre de 2 de novembre de 1994, de la Conselleria d'Agricultura, Pesca i Alimentació, sobre ajudes per al sanejament de plantacions de cítrics afectades pel virus de la tristesa (DOGV núm. 2396, de 28 de novembre de 1994), i ordres que la modifiquen:
  
- Ordre de 28 de novembre de 1994, de la Conselleria d'Agricultura, Pesca i Alimentació, per la qual es modifica l'Ordre de 2 de novembre de 1994, de la Conselleria d'Agricultura, Pesca i Alimentació, sobre ajudes per al sanejament de plantacions de cítrics afectades pel virus de la tristesa (DOGV núm. 2.415, de 28 de desembre de 1994).
  
- Ordre de 30 d'octubre de 1995, de la Conselleria d'Agricultura i Medi Ambient, per la qual es modifica l'Ordre de 2 de novembre de 1994, de la Conselleria d'Agricultura, Pesca i Alimentació, sobre ajudes per al sanejament de plantacions de cítrics afectades pel virus de la tristesa (DOGV núm. 2.655, de 29 de desembre de 1995).
  
- Ordre de 23 d'octubre de 1996, de la Conselleria d'Agricultura i Medi Ambient, per la qual es modifica l'Ordre de 2 de novembre de 1994, de la Conselleria d'Agricultura, Pesca i Alimentació, sobre ajudes per al sanejament de plantacions de cítrics afectades pel virus de la tristesa (DOGV núm. 2.860, de 31 d'octubre de 1996).
  
Import global màxim: 5.000.000 PTA.
  
Data límit de presentació de sol·licituds: 31 de desembre de 1997.
  
Línia 412/000/98
  
- Ordre de 24 de juny de 1997, de la Conselleria d'Agricultura, Pesca i Alimentació, per la qual s'estableixen ajudes als contractes per a la recollida i el transport de cadàvers d'animals de granja (DOGV núm. 3.028, de 4 de juliol de 1997).
  
Import global màxim: 94.326.799 PTA.
  
Data límit de presentació: 31 de maig de 1998.
  
Línia 701/000/98
  
- Ordre de 2 de novembre de 1994, de la Conselleria d'Agricultura, Pesca i Alimentació, sobre ajudes per al sanejament de plantacions de cítrics afectats pel virus de la tristesa (DOGV núm. 2.396, de 28 de novembre de 1994), i ordres que la modifiquen, de 28.11.94, 30.10.95 i 23.10.96.
  
Import global màxim: 233.088.214 PTA.
  
Data límit de presentació de sol·licituds: 31 de desembre de 1997.
  
- Ordre de 15 de setembre de 1994, de la Conselleria d'Agricultura, Pesca i Alimentació, d'ajudes a la reposició de plantes de cítrics en explotacions afectades per les inundacions de 1982 a determinats municipis (DOGV núm. 2.365, de 13 d'octubre de 1994).
  
Import global màxim: 500.000 PTA.
  
Data límit de presentació de sol·licituds: 30 de juny de 1998.
  
- Ordre de 18 d'abril de 1997, de la Conselleria d'Agricultura, Pesca i Alimentació, per la qual es regulen ajudes per a la reestructuració de vinya a la Comunitat Valenciana. (DOGV núm. 2.983, de 2 de maig de 1997).
  
Import global màxim: 74.433.283 PTA.
  
Línia 702/000/98
  
- Ordre de 19 de febrer de 1993, del Ministeri d'Agricultura, Pesca i Alimentació, sobre mesures d'estímul i suport a la promoció de noves tecnologies en maquinària i equipaments agraris (BOE núm. 52, de 2 de març de 1993).
  
- Ordre de 13 de juliol de 1993, de la Conselleria d'Agricultura i Pesca, per a l'aplicació a la Comunitat Valenciana de l'Ordre Ministerial de 19 de febrer de 1993, sobre mesures d'estímul i suport a la promoció de noves tecnologies en maquinària i equipaments agraris (DOGV núm. 2.092, de 30 d'agost de 1993).
  
Import global màxim: 37.242.737 PTA.
  
Data límit de presentació de sol·licituds: 30 de setembre de 1998.
  
Línia 703/000/98
  
- Ordre de 31 de juliol de 1990, de la Conselleria d'Agricultura i Pesca, per la qual s'estableixen normes d'actuació en programes de sanejament ramader a la Comunitat Valenciana (DOGV núm. 1.373, de 4 de setembre de 1990).
  
- Ordre de 29 d'octubre de 1990, de la Conselleria d'Agricultura i Pesca, per la qual s'estableix la indemnització per reposició en campanyes de sanejament ramader (DOGV núm. 1.437, de 5 de desembre de 1990).
  
- Ordre de 14 d'abril de 1993, de la Conselleria d'Agricultura i Pesca, per la qual es modifiquen els barems d'indemnització per sacrifici d'animals objecte de campanya de sanejament ramader (DOGV núm. 2.058, d'1 de juliol de 1993).
  
Import global màxim: 048.240.524 PTA.
  
Data límit de presentació de sol·licituds: sense límit.
  
Línia 704/000/98
  
- Ordre de 5 d'octubre de 1990, de la Conselleria d'Agricultura i Pesca, per la qual s'estableixen mesures de suport i protecció de la raça ovina autòctona denominada guirra o roja (DOGV núm. 1.407, de 23 d'octubre de 1990).
  
Import global màxim: 3.500.000 PTA.
  
Data límit de presentació de sol·licituds: 30 d'abril de 1998.
  
- Ordre de 6 de maig de 1991, de la Conselleria d'Agricultura i Pesca, per la qual es preveuen ajudes als titulars d'explotacions cuniculicultores (DOGV núm. 1.551, de 27 de maig de 1991).
  
Import global màxim: 1.000.000 PTA.
  
Data límit de presentació de sol·licituds: 30 d'abril de 1998.
  
- Ordre de 30 de desembre de 1996, de la Conselleria d'Agricultura i Medi Ambient, per la qual s'estableixen ajudes per a la modernització d'explotacions ramaderes (DOGV núm. 2.916, de 27 de gener de 1997).
  
Import global màxim: 644.570.689 PTA.
  
Data límit de presentació: 30 d'abril de 1998.
  
Línia 705/000/98
  
- Ordre de 27 de març de 1996, de la Conselleria d'Agricultura i Medi Ambient, per la qual s'estableixen ajudes a la construcció de centres per al tractament de purins a la Comunitat Valenciana (DOGV núm. 2.726, d'11 d'abril de 1996).
  
Import global màxim: 7.000.000 PTA.
  
Data límit de presentació de sol·licituds: 30 d'abril de 1998.
  
Línia 707/000/98
  
- Ordre de 8 d'octubre de 1997, de la Conselleria d'Agricultura, Pesca i Alimentació, per la qual es regulen ajudes per a la dotació de mitjans de telecomunicació destinats a facilitar la vigilància de collites (DOGV núm. 3.103, de 20 d'octubre de 1997).
  
Import global màxim: 9.526.843 PTA.
  
Data límit de presentació de sol·licituds: 30 de juny de 1998.
  
Línia 708/000/98
  
- Ordre de 10 de març de 1997, de la Conselleria d'Agricultura, Pesca i Alimentació, per la qual s'estableixen ajudes a les associacions de protecció i defensa dels animals (DOGV núm. 2.963, de 3 d'abril de 1997).
  
Import global màxim: 5.000.000 PTA.
  
Data límit de presentació: 30 d'abril de 1998.
  
Article 2
  
La justificació de la realització de la conducta, l'activitat o la inversió que es finance amb alguna de les subvencions a què es fa referència en aquesta ordre es realitzarà mitjançant la presentació dels certificats corresponents i en la forma que s'establirà en les bases reguladores de l'ajuda pública de què es tracte.
  
El termini de presentació dels documents que acrediten la realització de la conducta, l'activitat o la inversió subvencionada finalitzarà en l'exercici pressupostari per al qual, en cada cas, s'haja concedit l'ajuda pública d'acord amb les seues bases reguladores. En el supòsit de subvencions plurianuals, es justificarà en cada any o exercici pressupostari per l'import o anualitat corresponent.
  
No obstant això, per a qualsevol de les ajudes previstes en aquesta ordre, l'execució de les inversions podrà iniciar-se amb posterioritat a la data de formalització de la sol·licitud, sempre que s'hi faça constar, segons el certificat del tècnic competent per a la instrucció de les ajudes, que les inversions s'han començat amb posterioritat a la formalització de la sol·licitud per a aquestes. Aquest certificat no suposarà cap compromís per part de la Conselleria d'Agricultura, Pesca i Alimentació en el cas que la resolució no siga favorable perquè el sol·licitant no complisca els requisits o les condicions o que, quan s'aplique el prorrateig en els casos que estiga previst en les bases reguladores corresponents, part de la inversió no siga atesa.
  
Article 3
  
Les ajudes regulades per aquesta ordre es tramitaran, pel que fa al termini de presentació de sol·licituds, en les dates indicades. Si no s'esmenta el termini, pel que es preveu en les pròpies bases reguladores.
  
Transcorreguts sis mesos des de la finalització del termini hàbil de presentació de sol·licituds de les ajudes sense que s'haja dictat una resolució expressa, s'entendran desestimades.
  
Les sol·licituds presentades quan haja finalitzat el termini establit en aquesta convocatòria s'incorporaran a la següent, amb la petició prèvia de l'interessat, sempre que les inversions s'inicien amb posterioritat a la data de formalització de la sol·licitud i sobre les quals existisca un certificat d'un tècnic competent per a la instrucció de les ajudes, en el qual s'haja fet constar aquesta circumstància (el fet de no iniciar les inversions en aquesta data). Aquest certificat no suposarà cap compromís per part de la Conselleria d'Agricultura, Pesca i Alimentació en el cas que no es convoquen les ajudes en l'exercici següent, en cas que la resolució no siga favorable perquè el sol·licitant no compleix tots els requisits o les condicions o que, quan s'aplique el prorrateig, en els casos que estiga previst en les bases reguladores corresponents, part de la inversió no siga atesa. No obstant això, el sol·licitant haurà de reiterar la seua sol·licitud en el termini hàbil establit en la convocatòria de l'exercici següent i actualitzar-ne la documentació corresponent.
  
Article 4
  
Els beneficiaris de les ajudes hauran de justificar el compliment de les obligacions tributàries i davant la Seguretat Social, d'acord amb l'Ordre de 30 de maig de 1996, de la Conselleria d'Economia i Hisenda, i amb les disposicions que la despleguen.
  
Article 5
  
1. L'import màxim de les ajudes a les agrupacions de defensa sanitària establides en l'article 2 de l'Ordre de 23 d'abril de 1996 es fixa en les quanties següents per a 1998:
  
- Boví de carn: 250 PTA/cap de reproductor; quan el programa sanitari preveja l'execució del programa de sanejament, amb dos controls per any, serà de 1.000 PTA/reproductor; si s'hi aplica el programa de sanejament amb sacrificis diferits previst per al bestiar brau, la quantia serà de 1.500 PTA.
  
- Boví de llet: 500 PTA/cap de reproductora.
  
- Oví i cabrum 85 PTA/cap de reproductora.
  
- Conills: 50 PTA/cap de reproductora.
  
- Ruscos: 30 PTA/rusc.
  
- Porcí: 550 PTA/cap de reproductora.
  
Els animals beneficiats per aquestes ajudes hauran d'haver estat sotmesos als controls sanitaris individuals establits en les campanyes de sanejament.
  
El pagament d'aquestes ajudes estarà condicionat al fet que l'agrupació de defensa sanitària beneficiària de les ajudes posseïsca personalitat jurídica pròpia.
  
2. El paràgraf segon de l'apartat a) de l'article 3 de l'Ordre d'11 de maig de 1990, per la qual es regula la concessió del títol d'agrupació de defensa sanitària al territori de la Comunitat Valenciana tindrà la redacció següent: «Els ramaders de més d'un municipi podran constituir una agrupació de defensa sanitària sempre que cadascun d'ells posseïsca les condicions que s'estableixen en el paràgraf anterior. No obstant això, no podrà superar-se l'àmbit del territori provincial en la constitució d'una agrupació.».
  
3. S'amplia el paràgraf primer de l'article 5 de l'Ordre de 23 d'abril de 1996, de la Conselleria d'Agricultura i Medi Ambient, per la qual es regulen determinats aspectes de les subvencions a les agrupacions de defensa sanitària, amb el text següent: «16 de març de 1998. En aquest últim supòsit, les despeses derivades dels serveis de gestió no podran superar el 25% de les despeses totals.».
  
Article 6
  
Es modifiquen les quanties establides en l'article 4 de l'Ordre de 24 de juny de 1997, per la qual s'estableixen ajudes a la recollida i el transport de cadàvers d'animals procedents d'explotacions ramaderes, les quals seran, per a l'exercici de 1998, les següents:
  
a) Si la distància entre els dos punts és inferior a 25 km, la subvenció serà de 3.100 PTA/contracte firmat i mes.
  
b) Si la distància entre els dos punts està compresa entre 25 i 50 quilòmetres, la subvenció serà de 3.700 PTA/contracte firmat i mes.
  
c) Si la distància entre els dos punts està compresa entre 50 i 75 quilòmetres, la subvenció serà de 4.300 PTA/contracte firmat i mes.
  
d) Si la distància entre els dos punts està compresa entre 75 km i 100 quilòmetres, la subvenció serà de 4.900 PTA/contracte firmat i mes.
  
e) Si la distància entre els dos punts és superior a 100 quilòmetres, la subvenció serà de 5.700 PTA/contracte firmat i mes.
  
Article 7
  
S'exclouen del benefici de les ajudes previstes en l'Ordre de 8 de juny de 1987, per la qual es regula la concessió d'ajudes als ramaders que realitzen programes específics de millores zootècniques i sanitàries, els programes sanitaris presentats a l'empara d'aquesta .
  
Article 8
  
La concessió de l'ajuda prevista en l'Ordre de 5 d'octubre de 1990, per la qual s'estableixen mesures de suport i protecció de la raça autòctona guirra, estarà condicionada a la inclusió del ramat en les llistes de l'Associació Nacional de Productors de Raça Guirra.
  
Article 9
  
Es modifica l'Ordre de 28 de març de 1996, per la qual s'estableix una ajuda compensatòria de rendes a les explotacions apícoles de la Comunitat Valenciana en els termes següents:
  
- Article 2, apartat a): es canvia la data 31 de desembre de 1995 per la de 31 de desembre de 1997.
  
- Article 2, apartat d): tindrà la nova redacció següent: «Acreditar que, almenys, un 20% de la renda total del productor en algun dels tres últims anys s'ha obtingut de l'activitat agrària i que cotitza en algun dels règims de la Seguretat Social en el moment de la sol·licitud. En cas de joves agricultors que no puguen acreditar aquests termes, hauran d'aportar una còpia de l'expedient aprovat d'incorporació a l'activitat agrària, d'acord amb el Reial Decret 204/1996, de 9 de febrer, sobre millores estructurals i modernització de les explotacions agràries (BOE núm. 36, de 10 de febrer de 1996).
  
- Article 3: tindrà la redacció següent: «Els apicultors podran presentar les seues sol·licituds d'ajuda fins al 30 d'abril en qualsevol de les oficines de la Conselleria d'Agricultura, Pesca i Alimentació. S'hi reflectiran les ubicacions dels ruscos en la data de la sol·licitud, com també els canvis que es produiran durant els 45 dies següents. S'acompanyaran de la documentació següent:
  
a) DNI.
  
b) Còpia compulsada del llibre d'explotació ramadera, o quadern de transhumància.
  
c) Còpia de l'última declaració d'IRPF disponible, inclòs el document de pagament-devolució, com també aquells documents necessaris per acreditar el compliment de l'article 2.
  
d) Document acreditatiu del pagament de la Seguretat Social.
  
e) Full de manteniment de tercers.
  
En els casos que els ruscos no es troben al territori de la Comunitat Valenciana ni en el moment de la presentació de sol·licituds ni en els 45 dies posteriors, el beneficiari haurà de presentar, en aquest termini, la documentació que acredite l'assentament dels seus ruscos. A aquests efectes, servirà un certificat emés pels serveis competents de la comunitat autònoma corresponent o una còpia compulsada de la Guia d'Origen i Sanitat Pecuària corresponent a l'eixida d'aquest assentament. En aquest cas, abans de realitzar el pagament de les ajudes, es procedirà a comprovar que l'apicultor no ha rebut ajudes pels mateixos ruscos ni per un concepte semblant a la comunitat autònoma d'assentament dels seus ruscos.».
  
Article 10
  
Es modifica l'article 2 de l'Ordre de 14 de febrer de 1996, de la Conselleria d'Agricultura i Medi Ambient, per la qual s'estableixen normes zootècniques i de documentació zoosanitària per a les explotacions ramaderes de boví, porcí, equí, oví, cabrum, avícola, cunícola i apícola (DOGV núm. 2.737, de 29 d'abril de 1997), i se substitueix pel text següent:
  
«1. A més dels requisits que s'estableixen en l'article 9 del Decret 76/1995, la inclusió d'una explotació en la llista quedarà condicionada al fet que s'ubique a una distància d'un radi de 1.000 metres d'una altra explotació ramadera, prèviament inscrita en la mateixa secció d'aquella i per a la qual puga ser una font de contagi i difusió de malalties.
  
La distància anterior podrà reduir-se fins als 500 metres sempre que l'explotació que s'inclouria en la llista:
  
- dispose de sistemes que impedisquen l'accés d'animals que puguen actuar com a vectors de malalties;
  
- compte amb gual sanitari o sistema de desinfecció equivalent en cada punt d'accés a les instal·lacions;
  
- tinga instal·lada una tanca perimetral de totes les instal·lacions que alberguen animals o matèries susceptibles de ser contaminadores;
  
- compte amb el mateix nivell sanitari o qualificació, en un termini de 90 dies des de la posada en marxa, que l'explotació inscrita prèviament.
  
2. No s'autoritzarà la inclusió en la mateixa secció de la llista d'una explotació quan la distància més pròxima a una altra instal·lació ja inscrita siga inferior a 500 metres. No obstant això, no serà objecte d'aplicació aquest article en les explotacions ja incloses en la llista, sempre que no modifiquen la seua classificació zootècnica i l'orientació productiva, i en les instal·lacions que en el moment de publicació d'aquesta ordre tinguen una autorització prèvia.».
  
Article 11
  
Es modifica l'article 4 de l'Ordre de 26 d'abril de 1996, de la Conselleria d'Agricultura i Medi Ambient, per la qual es regulen les subvencions a la subscripció d'assegurances agràries combinades, i s'hi afegeixen els apartats següents:
  
«d) El 10% com a subvenció addicional per als assegurats en aquelles produccions que estiguen emparades per una de les denominacions d'origen o denominacions específiques de la Comunitat Valenciana que s'indiquen:
  
- Raïm de vinificació: D. O. Utiel-Requena, D. O. València i D. O Alacant.
  
- Raïm de taula del Vinalopó.
  
- Cireres de la Muntanya d'Alacant.
  
- Nespres de Callosa d'En Sarrià (termes municipals d'Aigües, l'Alfàs del Pi, Altea, Beniardà, Benidorm, Benifato, Benimantell, Bolulla, Callosa d'En Sarrià, Confrides, Finestrat, Guadalest, la Nucia, Orxeta, Polop, Relleu, Sella, Tárbena i la Vila Joiosa).
  
- Caqui de la Ribera (termes municipals d'Albalat de la Ribera, Alberic, Alcàntera de Xúquer, l'Alcúdia, Alfarp, Algemesí, Alginet, Almussafes, Alzira, Antella, Beneixida, Benifaió, Benimodo, Benimuslem, Carcaixent, Càrcer, Carlet, Castelló de la Ribera, Catadau, Corbera, Cullera, l'Ènova, Favara, Fortaleny, Gavarda, Guadassuar, Llaurí, Llombai, Manuel, Massalavés, Monserrat, Montroy, la Pobla Llarga, Polinyà de Xúquer, Rafelguaraf, Real de Montroi, Riola, San Juan de Énova, Sellent, Senyera, Sollana, Sueca, Sumacàrcer, Tous i Turís).
  
- Xufa (termes municipals d'Albalat dels Sorells, Alboraya, Albuixech, Alfara del Patriarca, Almàssera, Bonrepòs i Mirambell, Burjassot, Foios, Godella, Meliana, Moncada, Paterna, Rocafort, Tavernes Blanques, València i Vinalesa).
  
- Carxofa de Benicarló (termes municipals de Benicarló, Càlig, Peñíscola i Vinaròs).
  
e) El 5% com a subvenció addicional compatible amb la de l'apartat b) per als assegurats en les opcions F i G de mandarina.».
  
Així mateix, en els paràgrafs segon i últim de l'article 4 esmentat se substituirà l'any 1996 per 1998.
  
Article 12
  
L'Ordre de 2 de novembre de 1994, de la Conselleria d'Agricultura, Pesca i Alimentació, sobre ajudes per al sanejament de plantacions de cítrics afectades pel virus de la tristesa, es modificarà de la forma següent:
  
1. En l'apartat d) de l'article 3 s'afegirà el següent: «S'admetrà una desviació fins del 10% sempre que la mecanització de les diverses operacions de conreu i recol·lecció siga factible.».
  
2. L'apartat 1 de l'article 5 quedarà redactat de la forma següent: «1. Després de la presentació de sol·licituds, els serveis tècnics procediran a la comprovació de la plantació malalta i autoritzaran l'arrancada i la nova plantació o el doblegat, si escau. La resolució de concessió de l'ajuda indicarà el termini de què disposa el titular per a la realització de les operacions d'arrancada i plantació.».
  
DISPOSICIÓ FINAL
  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.
  
València, 30 de març de 1998
  
La consellera d'Agricultura, Pesca i Alimentació,